**Hyfforddiant Dysgu gydag Awtistiaeth i’r Blynyddoedd Cynnar**

Cyfres yw’r rhaglenni Dysgu gydag Awtistiaeth gyda’r nod o godi ymwybyddiaeth am awtistiaeth led led lleoliadau addysgol prif ffrwd. **Mae’r holl adnoddau ar gael yn rhad am ddim** oddi wrth y Tîm Datblygu ASA gan mai Llywodraeth Cymru sydd wedi’u hariannu a Chymdeithas Llywodraeth Leol Cymru sydd wedi’u datblygu.

Cefnogir yr hyfforddiant gan adnoddau ar-lein, sydd ar gael i’w lawrlwytho. Mae’r rhain yn cynnwys:

* Awtistiaeth: Canllaw i Leoliadau Blynyddoedd Cynnar
* Cardiau Lluniau i Blant
* Proffil Personol i Blentyn
* Cardiau Fflach gyda Chiwiau
* Pypedau *Teifi a’i Ffrindiau*
* Gweithgareddau paru *Teifi a’i Ffrindiau*
* Cymeriadau *Teifi a’i Ffrindiau* o feintiau gwahanol

Mae’r tabl isod yn disgrifio’r math o hyfforddiant ac amcan o’r amser sydd i’w ymrwymo.

|  |  |  |
| --- | --- | --- |
| **Math o hyfforddiant** | **Beth mae hyn yn ei olygu?** | **Camau gweithredu** |
| Offeryn hunanwerthuso ysgol | Byddai angen cwblhau hwn gan Bennaeth yr Adran Blynyddoedd Cynnar/yr Uwch Dîm Rheoli mewn ysgolion a’r Arweinydd a’r Cydlynydd AAA mewn darpariaethau Addysg Blynyddoedd Cynnar ac mewn lleoliadau gofal plant a gynhelir a nas cynhelir cyn cynnal yr hyfforddiant isod.  Yna gellid adolygu hyn ar sail reolaidd yn unol â chylch hunanwerthuso’r ysgol. | Efallai y bydd Ysgolion a Lleoliadau yn dymuno cyflwyno tystiolaeth eu bod wedi cwblhau hunanwerthusiad a hyfforddiant y Rhaglen Dysgu gydag Awtistiaeth (DGA). Cynhaliwyd ymgynghoriad ag AGGCC ac Estyn ar y rhaglen DGA a bydd yn cydnabod arfer da o fewn y maes hwn. |
| Cynllun Gweithredu | Bydd Pennaeth yr Adran Blynyddoedd Cynnar/yr Uwch Dîm Rheoli mewn ysgolion a’r Arweinydd a’r Cydlynydd AAA mewn darpariaethau Addysg Blynyddoedd Cynnar ac mewn lleoliadau gofal plant a gynhelir a nas cynhelir i ddyfeisio cynllunio gweithredu o feysydd i’w rhoi ar waith o’r offeryn hunanwerthuso | Efallai y bydd yr Ysgol/Lleoliadau yn dymuno cyflwyno tystiolaeth o sut y maent wedi rhoi’r rhaglen DGA ar waith a thystiolaeth o sut mae arfer wedi newid/ strategaethau wedi’u gweithredu. |
| Ffilm Hyfforddi ar gyfer Staff Blynyddoedd Cynnar | Ffilm hyfforddi (14 munud) a holiadur ar-lein. Caniatewch tua 1 awr i ddarparu amser ar gyfer trafodaeth grŵp. | Yn dilyn y fideo hyfforddi, bydd angen i athrawon fynd ar wefan ASDinfoCymru a llenwi’r holiadur er mwyn derbyn Tystysgrif Ymwybodol o Awtistiaeth sydd wedi’i phersonoli. |
| \*Hyfforddiant i staff cefnogi nad ydynt yn dysgu e.e. Goruchwylwyr canol dydd, staff gweinyddol yr ysgol, llywodraethwyr a gwirfoddolwyr (i ysgolion prif ffrwd yn unig). | Cyflwyniad PowerPoint a holiadur ar-lein. Caniatewch tua 1 awr. | Bydd angen i’r sawl sy’n cymryd rhan i weld y cyflwyniad PowerPoint a llenwi holiadur ar-lein er mwyn derbyn Tystysgrif Ymwybodol o Awtistiaeth sydd wedi’i phersonoli. |
| Ffilm animeiddiedig ‘Teifi and Friends’ sy’n dangos sut y gall plant mewn lleoliadau blynyddoedd cynnar fod yn garedig, gan ddangos goddefgarwch a’u bod yn derbyn cyfoedion gydag anghenion ychwanegol. | Ffilm animeiddiedig (8 munud). | Bydd yr holl blant yn derbyn sticer am wylio ‘Teifi and Friends’. |
| *\*Os yw ysgol wedi cwblhau’r rhaglen DGA eisoes – Ysgolion Cynradd, defnyddiwch y ffigyrau hyfforddi staff nad ydynt yn dysgu gan na fydd angen cwblhau hyn eto. Sicrhewch eich bod yn gwneud hyn yn eglur ar y ffurflen gais wrth ymgeisio am eich gwobr.* | | |
| ***Gweler y Trosolwg Rhaglen Blynyddoedd Cynnar – Dysgu gydag Awtistiaeth am ragor o wybodaeth*** | | |